Publication: Magyar Közlöny
Issue: MK-1999-24 (Year: 1999, Number: 24)
Era: 1990-2004
Section: a 31/1999. (III. 24.) FVM rendelethez
Paragraph Index: 250

8. A pályázatokat legkésőbb a rendelet hatálybalépésétől számított nyolcadik nap éjfélig postára adottan, zárt borítékban, ajánlottan és tértivevénnyel az Agrárintervenciós Központhoz kell benyújtani. A borítékra rá kell írni: „Pályázat a vágósertés intervenciós felvásárlására (F)”. A pályázatokat az Agrárintervenciós Központ, az FVM ARH, az FVM Állategészségügyi és Élelmiszerellenőrzési Főosztály, a Mezőgazdasági Főosztály, a PM és a GM szakértőiből álló bizottság a pályázatok beérkezését követő öt munkanapon belül bírálja el. A pályázóknak az Agrárintervenciós Központ ígérvényt ad ki. Az ígérvény tartalmazza a pályázó nevét, adószámát, illetve az elnyert kvóta mennyiségét és azon alapanyagtermelők nevét és címét, valamint a felvásárolható darabszámot, akiktől a pályázónak fel kell vásárolnia a vágósertést.

Source: https://magyarkozlony.hu/hivatalos-lapok/ff54896e37af0c7ee2a54001f051e61b3b6fac03/dokumentumok/2d5c6887a005220500796cb77f04137bbc953037/letoltes